**מחוון הערכת עבודות במב''ל**

**מותאם לפג''מ ובכלל**

|  |  |  |  |  |  |
| --- | --- | --- | --- | --- | --- |
|  | **התאמת הנושא לקורס/למשימה** | **מבנה העבודה** | **ניסוח וסגנון מדעי** | **מקורות** | **עד כמה "קרוב" הטקסט להיות מאמר** |
| 93 – 100  למשתתפים נפרסם :  דרג א | הנושא ייחודי ואופן הטיפול במכלול המרכיבים של העבודה יצירתי ומקורי. | עבודה מאורגנת ומסודרת; סדר הפרקים ומבנה הדיון מובילים לטענה; מספר הסעיפים ואורכם מניחים תשתית טובה לדיון. | סגנון מגובש וענייני; טקסט רציף הכולל הפניות למקורות המחקר; טיעונים מבוססים על מקורות ברורים וסדורים. | שימוש במגוון רחב של מקורות (כולל מקורות ראשוניים); שימוש מושכל במקורות תיאורטיים וכללים; שימוש במקורות ייחודיים. | הטקסט מעורר עניין ושאלות; **מוצגת בו שאלת מחקר ברורה ומגובשת המעידה על יכולות הכותב ועל ניצול מיטבי של היקף החקירה והמקורות.** |
| 85 – 92  למשתתפים נפרסם :  דרג ב | הנושא ייחודי אולם אופן הטיפול אינו משקף יצירתיות. | מבנה העבודה שבלוני; לא תמיד ניתן לעמוד על הקישור בין חלקי העבודה; הטיעון אינו מגובש במלואו. | הסגנון מגובש באופן חלקי; אין אחידות בכתיבה; מספר ההפניות לסימוכין מוגבל ולא שיטתי ומקיף; | היקף ומגוון מקורות הלימוד הוא מוגבל; הן מבחינת סוג המקורות והן מבחינת איכותם האקדמית והכמות שלהן. | הטקסט מעורר עניין אבל ניכר כי לא מוצה הפוטנציאל הנושאי והמחקרי. |
| 78 – 84  למשתתפים נפרסם:  דרג ג | הנושא והשאלה מאד שבלוניים, לא מאתגרים ולא מעוררים יותר מדי שאלות ועניין. | מבנה העבודה מסורבל ושגוי; המבנה לא ברור ואינו משרת את המטרה של העבודה ואת הנושא שלה. | קשה להגדיר את הטקסט כמדעי בעיקר בשל העדר סימוכין; סגנון הכתיבה אינו מגובש ואינו ברמה (שפה זולה; שימוש בסלנג ועוד); אין קישור בין הפסקאות השונות בטקסט. | מגוון המקורות הוא מוגבל ביותר; המקורות אינם איכותיים; אין בנמצא מקורות בספקטרום הרחב של התופעה הנחקרת. | יהיה צורך בעבודה רבה על מנת להפוך את הרעיון המוצג בעבודה לכדי מאמר. |

**מתחת למדרג זה – יתכן ויהיה הכרח לתקן את העבודה**

עוד דרך לבחון את איכות העבודה

מי שיקבל ציון בדרג א - הוא סטודנט השולט ברזי המחקר והכתיבה האקדמית; מקורי וענייני; בעל יכולות חשיבה מסדר גבוה.

מי שיקבל ציון בדרג ב- הוא סטודנט מכיר ושולט באופן חלקי ברזי המחקר והכתיבה האקדמית; בעל חשיבה יצירתית ושליטה חלקית ביכולת החשיבה מסדר גבוהה

מי שיקבל ציון בדרג ג' - הוא סטודנט שאינו שולט בעקרונות המחקר והכתיבה האקדמיים ואינו מפגין ידע ויכולות; הוא מסוגל ליישם חומר נלמד באופן מוגבל; אינו מפגין חשיבה מסדר גבוהה;